title: Vykonávacie nariadenie Komisie (EÚ) 2015/1490 z 3. septembra 2015 o povolení prípravku s obsahom karvakrolu, cinamaldehydu a olejoživice z papriky rodu Capsicum (Capsicum oleoresin) ako kŕmnej doplnkovej látky pre kurčatá vo výkrme (držiteľ povolenia Pancosma France S.A.S.) (Text s významom pre EHP)

text:
               4.9.2015

               SK

               Úradný vestník Európskej únie

               L 231/4

         VYKONÁVACIE NARIADENIE KOMISIE (EÚ) 2015/1490
   z 3. septembra 2015
   o povolení prípravku s obsahom karvakrolu, cinamaldehydu a olejoživice z papriky rodu Capsicum (Capsicum oleoresin) ako kŕmnej doplnkovej látky pre kurčatá vo výkrme (držiteľ povolenia Pancosma France S.A.S.)
   (Text s významom pre EHP)
   EURÓPSKA KOMISIA,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o povolenie prípravku s obsahom karvakrolu, cinamaldehydu a olejoživice z papriky rodu Capsicum (Capsicum oleoresin). K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (3)

               Žiadosť sa týka povolenia prípravku s obsahom karvakrolu, cinamaldehydu a olejoživice z papriky rodu Capsicum (Capsicum oleoresin) ako kŕmnej doplnkovej látky pre kurčatá vo výkrme, ktorá sa má zaradiť do kategórie doplnkových látok „zootechnické doplnkové látky“.

               (4)

               Európsky úrad pre bezpečnosť potravín (ďalej len „úrad“) dospel v stanovisku z 27. januára 2015 (2) k záveru, že prípravok s obsahom karvakrolu, cinamaldehydu a olejoživice z papriky rodu Capsicum (Capsicum oleoresin) nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že má potenciál zlepšovať pomer spotreby krmiva k prírastku hmotnosti kurčiat vo výkrme. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia prípravku s obsahom karvakrolu, cinamaldehydu a olejoživice z papriky rodu Capsicum (Capsicum oleoresin) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

               (6)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. septembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Úradný vestník EFSA (EFSA Journal) 2015; 13(2):4011.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  mg/kg kompletného krmiva s vlhkosťou 12 %

                     Kategória: zootechnické doplnkové látky. Funkčná skupina: iné zootechnické doplnkové látky (zlepšenie zootechnických parametrov)

                  4d11

                  Pancosma France S.A.S.

                  prípravok s obsahom látok karvakrol, cinamaldehyd a Capsicum oleoresin (olejoživica z papriky rodu Capsicum)

                     Zloženie doplnkovej látky

                  prípravok s obsahom karvakrolu, cinamaldehydu a olejoživice z papriky rodu Capsicum (Capsicum oleoresin), ktorý obsahuje:

                              —

                              karvakrol 4,6 % – 5,3 %

                              —

                              cinamaldehyd 2,6 % – 3,2 %

                              —

                                 Capsicum oleoresin ≥ 2 % (s obsahom, ktorý je sumou kapsaicínu a dihydrokapsaicínu 0,06 % – 0,21 %)

                     Charakteristika účinných látok

                              —

                              karvakrol (1) (s čistotou ≥ 98 %)
                              C10H14O, číslo CAS: 499-75-2

                              —

                              cinamaldehyd (1) (s čistotou ≥ 98 %)
                              C9H8O, číslo CAS: 104-55-2

                              —

                                 Capsicum oleoresin s minimálnym obsahom, ktorý je sumou kapsaicínu a dihydrokapsaicínu 6 % – 7 %

                     Analytická metóda
                      (2)

                  Na účely kvantifikácie látok karvakrol, cinamaldehyd, kapsaicín a dihydrokapsaicín v kŕmnej doplnkovej látke:

                              —

                              plynová chromatografia s plameňovou ionizačnou detekciou (GC-FID)

                  kurčatá vo výkrme

                  —

                  —

                  100

                              1.

                              V návode na použitie doplnkovej látky a premixu uveďte podmienky skladovania a stabilitu pri peletovaní.

                              2.

                              Doplnková látka sa nesmie používať s inými zdrojmi karvakrolu, cinamaldehydu, kapsaicínu a dihydrokapsaicínu.

                              3.

                              Na účely bezpečnosti: počas manipulácie sa musí použiť ochranná dýchacia maska, okuliare a rukavice.

                              4.

                              Minimálna odporúčaná dávka: 100 mg/kg kompletného krmiva.

                  24. septembra 2025

         (1)  Online vydanie dokumentu výboru JECFA: „Specifications for Flavourings“; http://www.fao.org/ag/agn/jecfa-flav/index.html#T.

         (2)  Podrobné informácie o analytických metódach sú k dispozícii na tejto webovej stránke referenčného laboratória: https://ec.europa.eu/jrc/en/eurl/feed-additives/evaluation.reports.


title: Vykonávacie nariadenie Komisie (EÚ) č. 957/2013 zo 4. októbra 2013 , ktorým sa do Registra chránených označení pôvodu a chránených zemepisných označení zapisuje názov [Bamberger Hörnla/Bamberger Hörnle/Bamberger Hörnchen (CHZO)]

text:
               5.10.2013

               SK

               Úradný vestník Európskej únie

               L 263/11

         VYKONÁVACIE NARIADENIE KOMISIE (EÚ) č. 957/2013
   zo 4. októbra 2013,
   ktorým sa do Registra chránených označení pôvodu a chránených zemepisných označení zapisuje názov [Bamberger Hörnla/Bamberger Hörnle/Bamberger Hörnchen (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadením (EÚ) č. 1151/2012 sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               Žiadosť Nemecka o zápis názvu „Bamberger Hörnla“/„Bamberger Hörnle“/„Bamberger Hörnchen“ do registra bola v súlade s článkom 6 ods. 2 nariadenia (ES) č. 510/2006 uverejnená v Úradnom vestníku Európskej únie
                   (3).

               (3)

               Združenie „Arche Noah“ so sídlom v rakúskom Schilterne vznieslo voči zápisu tohto názvu námietku. Komisia však dospela k záveru, že táto námietka je neprípustná v zmysle článku 7 ods. 3 nariadenia (ES) č. 510/2006, keďže bola predložená priamo Komisii, čo je v rozpore s článkom 7 ods. 2 druhým pododsekom uvedeného nariadenia, v ktorom sa vyžaduje podanie prostredníctvom príslušných vnútroštátnych orgánov.

               (4)

               Názov „Bamberger Hörnla“/„Bamberger Hörnle“/„Bamberger Hörnchen“ sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. EÚ C 283, 19.9.2012, s. 18.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      NEMECKO
      Bamberger Hörnla/Bamberger Hörnle/Bamberger Hörnchen (CHZO)


title: Vykonávacie nariadenie Komisie (EÚ) č. 50/2014 z  20. januára 2014 , ktorým sa mení vykonávacie nariadenie (EÚ) č. 170/2013, ktorým sa ustanovujú prechodné opatrenia v sektore cukru z dôvodu pristúpenia Chorvátska

text:
               21.1.2014

               SK

               Úradný vestník Európskej únie

               L 16/11

      VYKONÁVACIE NARIADENIE KOMISIE (EÚ) č. 50/2014
   z 20. januára 2014,
   ktorým sa mení vykonávacie nariadenie (EÚ) č. 170/2013, ktorým sa ustanovujú prechodné opatrenia v sektore cukru z dôvodu pristúpenia Chorvátska
   EURÓPSKA KOMISIA,
   so zreteľom na Zmluvu o pristúpení Chorvátska,
   so zreteľom na Akt o pristúpení Chorvátska, a najmä na jeho články 41 a 16 v spojení s bodom 4 oddielu 3 písm. a) jeho prílohy IV,
   keďže:

               (1)

               Vykonávacím nariadením Komisie (EÚ) č. 170/2013 (1) sa stanovujú prechodné opatrenia v sektore cukru z dôvodu pristúpenia Chorvátska k Európskej únii. Oddiel 2 kapitoly II uvedeného nariadenia sa zaoberá určením a odstránením nadbytočných množstiev cukru v Chorvátsku v deň jeho pristúpenia. Stanovujú sa v ňom predovšetkým lehoty na určenie nadbytočných množstiev cukru, na ich odstránenie a na predloženie dôkazov o ich odstránení identifikovanými hospodárskymi subjektmi v Chorvátsku. Stanovujú sa v ňom takisto referenčné obdobia, ktoré sa majú použiť pri výpočte poplatkov pre Chorvátsko v prípade, ak sa nadbytočné množstvá cukru neodstránia.

               (2)

               Vzhľadom na čas potrebný na dôkladnú analýzu informácií poskytnutých Chorvátskom a diskusie s daným členským štátom a s cieľom zabezpečiť správne uplatňovanie kapitoly II oddielu 2 vykonávacieho nariadenia (EÚ) č. 170/2013 je potrebné predĺžiť lehoty uvedené vo vykonávacom nariadení, pokiaľ ide o určenie nadbytočných množstiev cukru.

               (3)

               Vykonávacie nariadenie (EÚ) č. 170/2013 by sa preto malo zodpovedajúcim spôsobom zmeniť.

               (4)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 170/2013 sa mení takto:

               1.

               V článku 7 ods. 1 sa dátum „31. januáru 2014“ nahrádza dátumom „30. septembru 2014“.

               2.

               V článku 9 ods. 1 sa dátum „31. októbra 2014“ nahrádza dátumom „30. júna 2015“.

               3.

               Článok 10 sa mení takto:

                           a)

                           dátum „31. októbra 2014“ sa nahrádza dátumom „30. júna 2015“;

                           b)

                           dátum „30. júnu 2015“ sa nahrádza dátumom „29. februáru 2016“.

               4.

               Článok 11 sa mení takto:

                           a)

                           v odseku 1 sa dátum „31. januáru 2015“ nahrádza dátumom „30. septembru 2015“;

                           b)

                           vo štvrtom pododseku ods. 2 sa dátum „31. októbra 2014“ nahrádza dátumom „30. júna 2015“.

               5.

               Článok 12 sa mení takto:

                           a)

                           v odseku 1 sa dátum „28. februára 2015“ nahrádza dátumom „31. októbra 2015“;

                           b)

                           odsek 2 sa mení takto:

                                       i)

                                       v prvom pododseku sa dátum „31. októbra 2014“ nahrádza dátumom „30. júna 2015“;

                                       ii)

                                       v druhom pododseku sa dátum „30. júnu 2015“ nahrádza dátumom „29. februáru 2016“;

                                       iii)

                                       v treťom pododseku sa dátum „30. aprílu 2015“ nahrádza dátumom „31. decembru 2015“.

         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. januára 2014

            Za Komisiu

            predseda

         José Manuel BARROSO

      (1)  Vykonávacie nariadenie Komisie (EÚ) č. 170/2013 z 25. februára 2013, ktorým sa ustanovujú prechodné opatrenia v sektore cukru z dôvodu pristúpenia Chorvátska (Ú. v. EÚ L 55, 27.2.2013, s. 1).


title: Vykonávacie nariadenie Komisie (EÚ) č. 76/2012 z  30. januára 2012 , ktorým sa do Registra chránených označení pôvodu a chránených zemepisných označení zapisuje názov [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (CHZO)]

text:
               31.1.2012

               SK

               Úradný vestník Európskej únie

               L 27/5

         VYKONÁVACIE NARIADENIE KOMISIE (EÚ) č. 76/2012
   z 30. januára 2012,
   ktorým sa do Registra chránených označení pôvodu a chránených zemepisných označení zapisuje názov [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 6 ods. 2 prvým pododsekom nariadenia (ES) č. 510/2006 bola žiadosť o zápis názvu „Holsteiner Katenschinken / Holsteiner Schinken/ Holsteiner Katenrauchschinken / Holsteiner Knochenschinken“ do registra, ktorú predložilo Nemecko, uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. januára 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 109, 8.4.2011, s. 6.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.2.   Mäsové výrobky (tepelne spracované, solené, údené atď.)

      NEMECKO
      Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (CHZO)


title: Vykonávacie nariadenie Komisie (EÚ) č. 622/2011 z  24. júna 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               25.6.2011

               SK

               Úradný vestník Európskej únie

               L 166/20

         VYKONÁVACIE NARIADENIE KOMISIE (EÚ) č. 622/2011
   z 24. júna 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 25. júna 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júna 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AR

                  23,1

                  MK

                  54,8

                  TR

                  73,2

                  ZZ

                  50,4

                  0707 00 05

                  TR

                  83,7

                  ZZ

                  83,7

                  0709 90 70

                  TR

                  97,5

                  ZZ

                  97,5

                  0805 50 10

                  AR

                  62,3

                  BR

                  40,6

                  TR

                  65,0

                  UY

                  65,6

                  ZA

                  110,3

                  ZZ

                  68,8

                  0808 10 80

                  AR

                  132,6

                  BR

                  78,0

                  CA

                  105,9

                  CL

                  99,5

                  CN

                  118,6

                  NZ

                  109,7

                  US

                  166,4

                  UY

                  91,7

                  ZA

                  92,9

                  ZZ

                  110,6

                  0809 10 00

                  AR

                  89,7

                  TR

                  241,9

                  ZZ

                  165,8

                  0809 20 95

                  TR

                  327,3

                  XS

                  382,4

                  ZZ

                  354,9

                  0809 30

                  EC

                  116,4

                  TR

                  179,1

                  ZZ

                  147,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 235/2013 z  15. marca 2013 , ktorým sa stanovujú paušálne hodnoty na výpočet finančných náhrad a preddavkov v prípade produktov rybárstva stiahnutých z trhu v priebehu rybárskeho hospodárskeho roku 2013

text:
               16.3.2013

               SK

               Úradný vestník Európskej únie

               L 74/17

         VYKONÁVACIE NARIADENIE KOMISIE (EÚ) č. 235/2013
   z 15. marca 2013,
   ktorým sa stanovujú paušálne hodnoty na výpočet finančných náhrad a preddavkov v prípade produktov rybárstva stiahnutých z trhu v priebehu rybárskeho hospodárskeho roku 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 21 ods. 5 a 8,
   keďže:

               (1)

               V nariadení (ES) č. 104/2000 sa stanovuje finančná náhrada, ktorá sa má zaplatiť organizáciám výrobcov, ktoré za určitých podmienok sťahujú z trhu produkty uvedené v častiach A a B prílohy I k uvedenému nariadeniu. Výška takejto finančnej náhrady by sa mala znížiť o štandardné hodnoty v prípade výrobkov plánovaných na iné účely než ľudskú spotrebu.

               (2)

               V nariadení Komisie (ES) č. 2493/2001 z 19. decembra 2001 o odbyte niektorých produktov rybolovu, ktoré boli stiahnuté z trhu (2), sa stanovujú spôsoby odbytu produktov stiahnutých z trhu. Hodnota takýchto produktov by sa mala stanoviť paušálne za každý z týchto spôsobov odbytu s prihliadnutím na priemerné výnosy, ktoré je možné získať z takéhoto odbytu v rôznych členských štátoch.

               (3)

               Podľa článku 7 nariadenia Komisie (ES) č. 2509/2000 z 15. novembra 2000 stanovujúceho podrobné pravidlá uplatňovania nariadenia Rady (ES) č. 104/2000, pokiaľ ide o vyplácanie finančnej náhrady za stiahnutie určitých produktov rybolovu z trhu (3), platia v prípade, že organizácia výrobcov alebo jeden z jej členov uvedie svoje produkty do predaja v inom členskom štáte, než v ktorom je uznaný, osobitné pravidlá, podľa ktorých je potrebné informovať orgán zodpovedný za poskytnutie finančnej náhrady. Ide o orgán v členskom štáte, v ktorom je organizácia výrobcov uznaná. Paušálnou odpočítateľnou hodnotou by preto mala byť hodnota platná v tomto členskom štáte.

               (4)

               Rovnaký spôsob výpočtu by sa mal použiť na preddavky na finančnú náhradu uvedené v článku 6 nariadenia (ES) č. 2509/2000.

               (5)

               Toto nariadenie by sa malo uplatňovať so spätnou platnosťou od 1. januára 2013, aby sa neobmedzovalo fungovanie intervenčného systému v roku 2013.

               (6)

               Opatrenia stanovené v tomto nariadení sú v súlade so stanoviskom výboru zriadeného nariadením (ES) č. 104/2000,

         PRIJALA TOTO NARIADENIE:
   Článok 1
   Paušálne hodnoty na rybársky hospodársky rok 2013, ktoré sa použijú pri výpočte finančnej náhrady a súvisiacich preddavkov pre produkty rybárstva, ktoré organizácie výrobcov stiahli z trhu a určili ich na iné účely ako na ľudskú spotrebu v zmysle článku 21 ods. 5 nariadenia (ES) č. 104/2000, sú stanovené v prílohe k tomuto nariadeniu.
   Článok 2
   Paušálnou hodnotou, ktorá sa odpočíta od finančnej náhrady a súvisiacich preddavkov, je hodnota používaná v členskom štáte, v ktorom je organizácia výrobcov uznaná.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. marca 2013

            Za Komisiu

            predseda

         José Manuel BARROSO

      (1)  Ú. v. ES L 17, 21.1.2000, s. 22.

      (2)  Ú. v. ES L 337, 20.12.2001, s. 20.

      (3)  Ú. v. ES L 289, 16.11.2000, s. 11.

      PRÍLOHA

         Paušálne hodnoty

                  Použitie produktov stiahnutých z trhu

                  EUR/t

            1.   Použitie po spracovaní na kŕmnu múčku (krmivo pre zvieratá):

                              a)

                              Sleď atlantický (Clupea harengus) a makrely druhov Scomber scombrus a Scomber japonicus:

                              —

                              Dánsko a Švédsko

                  50

                              —

                              Spojené kráľovstvo

                  50

                              —

                              ostatné členské štáty

                  15

                              —

                              Francúzsko

                  2

                              b)

                              Kreveta Crangon crangon a kreveta boreálna (Pandalus borealis):

                              —

                              Dánsko a Švédsko

                  0

                              —

                              ostatné členské štáty

                  10

                              c)

                              Ostatné produkty:

                              —

                              Dánsko

                  40

                              —

                              Švédsko, Portugalsko a Írsko

                  15

                              —

                              Spojené kráľovstvo

                  15

                              —

                              ostatné členské štáty

                  1

            2.   Použitie v čerstvom alebo konzervovanom stave (krmivo pre zvieratá):

                              a)

                              Sardinka európska a sardely (Engraulis spp.):

                              —

                              všetky členské štáty

                  5

                              b)

                              Ostatné produkty:

                              —

                              Švédsko

                  0

                              —

                              Francúzsko

                  20

                              —

                              ostatné členské štáty

                  30

            3.   Použitie na návnadu

                              —

                              Francúzsko

                  55

                              —

                              ostatné členské štáty

                  15

                              4.

                              Použitie na iné účely ako krmivo pre zvieratá

                  0


title: Vykonávacie nariadenie Komisie (EÚ) 2016/116 z 28. januára 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               29.1.2016

               SK

               Úradný vestník Európskej únie

               L 23/57

         VYKONÁVACIE NARIADENIE KOMISIE (EÚ) 2016/116
   z 28. januára 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. januára 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 240/2011 z  11. marca 2011 , ktorým sa do Registra chránených označení pôvodu a chránených zemepisných označení zapisuje názov [Fagioli Bianchi di Rotonda (CHOP)]

text:
               12.3.2011

               SK

               Úradný vestník Európskej únie

               L 66/13

         VYKONÁVACIE NARIADENIE KOMISIE (EÚ) č. 240/2011
   z 11. marca 2011,
   ktorým sa do Registra chránených označení pôvodu a chránených zemepisných označení zapisuje názov [Fagioli Bianchi di Rotonda (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 6 ods. 2 prvým pododsekom nariadenia (ES) č. 510/2006 bola žiadosť o zápis názvu „Fagioli Bianchi di Rotonda“ do registra, ktorú predložilo Taliansko, uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. marca 2011

            Za Komisiu v mene predsedu

         Dacian CIOLOŞ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 169, 29.6.2010, s. 12.

      PRÍLOHA
      Poľnohospodárske výrobky určené na ľudskú spotrebu, uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      TALIANSKO
      Fagioli Bianchi di Rotonda (CHOP)


title: Vykonávacie nariadenie Komisie (EÚ) 2015/1394 z 13. augusta 2015, ktorým sa v nadväznosti na opätovné absorpčné prešetrovanie podľa článku 12 nariadenia Rady (ES) č. 1225/2009 mení vykonávacie nariadenie Komisie (EÚ) č. 470/2014, zmenené vykonávacím nariadením Komisie (EÚ) 2015/588, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz solárneho skla s pôvodom v Čínskej ľudovej republike

text:
               14.8.2015

               SK

               Úradný vestník Európskej únie

               L 215/42

         VYKONÁVACIE NARIADENIE KOMISIE (EÚ) 2015/1394
   z 13. augusta 2015,
   ktorým sa v nadväznosti na opätovné absorpčné prešetrovanie podľa článku 12 nariadenia Rady (ES) č. 1225/2009 mení vykonávacie nariadenie Komisie (EÚ) č. 470/2014, zmenené vykonávacím nariadením Komisie (EÚ) 2015/588, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz solárneho skla s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 12 ods. 3,
   keďže:
   A.   POSTUP

   1.   Pôvodné opatrenia

               (1)

               V súčasnosti platné opatrenia (ďalej len „pôvodné opatrenia“) sú konečné antidumpingové colné sadzby uložené vykonávacím nariadením Komisie (EÚ) č. 470/2014 (2) v rozpätí od 0,4 % do 36,1 %. Článok 1 ods. 2 tohto nariadenia bol zmenený vykonávacím nariadením Komisie (EÚ) 2015/588 (3). Vykonávacím nariadením Komisie (EÚ) č. 471/2014 (4) Komisia takisto uložila vyrovnávacie colné sadzby v rozpätí od 3,2 % do 17,1 %.

         2.   Žiadosť o opätovné absorpčné prešetrovanie

               (2)

               Dňa 12. novembra 2014 bola podľa článku 12 základného nariadenia podaná žiadosť o opätovné absorpčné prešetrovanie pôvodných antidumpingových opatrení. Žiadosť predložila spoločnosť EU ProSun Glass (ďalej len „žiadateľ“) v mene výrobcov, ktorí predstavujú viac ako 25 % celkovej výroby solárneho skla v Únii.

               (3)

               Žiadateľ predložil dostatočné informácie preukazujúce, že po pôvodnom období prešetrovania a pred uložením alebo po uložení pôvodných opatrení sa vývozné ceny znížili. To viedlo údajne k nárastu dumpingového rozpätia, čím boli znemožnené zamýšľané nápravné účinky pôvodných opatrení. Žiadateľ takisto poskytol dôkazy o tom, že dovoz solárneho skla do Únie naďalej pokračoval v značných objemoch.

               (4)

               Komisia oznámila 19. decembra 2014 prostredníctvom oznámenia uverejneného v Úradnom vestníku Európskej únie začatie opätovného absorpčného prešetrovania antidumpingových opatrení uplatňujúcich sa na dovoz solárneho skla s pôvodom v Čínskej ľudovej republike (ČĽR) (5) podľa článku 12 základného nariadenia.

         3.   Strany, ktorých sa prešetrovanie týka

               (5)

               V oznámení o opätovnom otvorení prešetrovania Komisia vyzvala zainteresované strany, aby sa na ňu obrátili s cieľom zúčastniť sa na prešetrovaní. Komisia okrem toho výslovne informovala žiadateľa, ostatných známych výrobcov z Únie, známych vyvážajúcich výrobcov v ČĽR, dovozcov, obchodníkov, používateľov, dodávateľov a orgány ČĽR o začatí prešetrovania a vyzvala ich na účasť.

               (6)

               Zainteresované strany mali možnosť vyjadriť sa k opätovnému začatiu prešetrovania a požiadať o vypočutie pred Komisiou a/alebo úradníkom pre vypočutie v obchodných konaniach. Po zverejnení jedna strana požiadala o takéto vypočutie s Komisiou a bola schopná predložiť svoje stanovisko 23. júna 2015.

         4.   Výber vzorky vyvážajúcich výrobcov v ČĽR

               (7)

               Komisia vo svojom oznámení o opätovnom otvorení prešetrovania uviedla, že v súlade s článkom 17 základného nariadenia môže vytvoriť vzorku zainteresovaných strán.

               (8)

               Aby Komisia mohla rozhodnúť, či je výber vzorky potrebný, a ak áno, aby mohla vzorku vybrať, požiadala všetkých vyvážajúcich výrobcov v ČĽR, aby poskytli informácie špecifikované v oznámení o opätovnom otvorení prešetrovania. Okrem toho Komisia požiadala zastúpenie Čínskej ľudovej republiky pri Európskej únii, aby identifikovalo a/alebo kontaktovalo iných vyvážajúcich výrobcov, ak existujú, ktorí by mohli mať záujem zúčastniť sa na prešetrovaní.

               (9)

               Päť čínskych vyvážajúcich výrobcov alebo skupín vyvážajúcich výrobcov, ktorí predstavovali približne 70 % celkového čínskeho vývozu do Únie počas súčasného prešetrovania, poskytlo požadované informácie a súhlasilo so zaradením do vzorky. V súlade s článkom 17 ods. 1 základného nariadenia Komisia vybrala vzorku dvoch skupín spoločností na základe najväčšieho reprezentatívneho objemu vývozu do Únie, ktorý bolo možné primerane prešetriť v rámci stanovenej lehoty. Dve vybrané skupiny spoločností predstavujú viac ako 60 % celkového čínskeho vývozu do Únie a 94 % vývozu spoločností, ktoré spolupracovali na tomto prešetrovaní.

               (10)

               V súlade s článkom 17 ods. 2 základného nariadenia sa o výbere vzorky konzultovalo so všetkými známymi príslušnými vyvážajúcimi výrobcami a orgánmi dotknutej krajiny. Neboli predložené žiadne pripomienky. Komisia preto rozhodla zachovať navrhovanú vzorku dvoch skupín spoločností a všetky zainteresované strany boli o konečnej vybranej vzorke informované zodpovedajúcim spôsobom.

               (11)

               Do vzorky vyvážajúcich výrobcov solárneho skla patria tieto spoločnosti:

                           —

                           Flat Solar Glass Group Co., Ltd (ďalej len „Flat Glass Group“),

                           —

                           Xinyi PV Products (Anhui) Holdings (ďalej len „Xinyi Group“).

         5.   Vyplnené dotazníky

               (12)

               Komisia zaslala dotazníky tak vybraným skupinám čínskych vyvážajúcich výrobcov a neprepojených dovozcov, ako aj používateľom, ktorí sa prihlásili v lehotách stanovených v oznámení o opätovnom otvorení prešetrovania.

               (13)

               Vyplnené dotazníky boli doručené od dvoch vyvážajúcich výrobcov z Číny a troch neprepojených dovozcov/používateľov v Únii.

         6.   Overovanie na mieste

               (14)

               Komisia získala a overila všetky informácie, ktoré považovala za potrebné na účely tohto opätovného prešetrovania. Overovanie na mieste podľa článku 16 základného nariadenia sa uskutočnilo v priestoroch týchto spoločností:

                           —

                           Flat Glass Group, Jiaxing, Zhejiang, ČĽR,

                           —

                           Xinyi Group, Wuhu, Anhui, ČĽR.

         7.   Zverejnenie

               (15)

               Všetkým zainteresovaným stranám bol zaslaný dokument o zverejnení, ktorý obsahoval základné skutočnosti a úvahy, na základe ktorých Komisia navrhla zmenu konečného antidumpingového cla na solárne sklo s pôvodom v Čínskej ľudovej republike. Všetky strany boli informované o lehote, v rámci ktorej mohli predložiť pripomienky k zverejneniu.

               (16)

               Pripomienky predložené zainteresovanými stranami sa zvážili a vo vhodných prípadoch sa aj zohľadnili.

         8.   Obdobie prešetrovania

               (17)

               Obdobie tohto opätovného absorpčného prešetrovania (ďalej len „OAP“) trvalo od 1. decembra 2013 do 30. novembra 2014. Vývozné ceny počas OAP sa porovnali s cenami počas obdobia pôvodného prešetrovania, ktoré viedlo k uloženiu pôvodných opatrení a prebiehalo od 1. januára 2012 do 31. decembra 2012 (ďalej len „OPP“).

         B.   DOTKNUTÝ VÝROBOK A PODOBNÝ VÝROBOK

               (18)

               Výrobok, ktorý je predmetom tohto prešetrovania, je ten istý ako výrobok, na ktorý sa vzťahovalo pôvodné prešetrovanie, a je vymedzený ako solárne sklo pozostávajúce z kaleného sodno-draselného tabuľového skla s obsahom železa menej ako 300 ppm, solárnou priepustnosťou viac ako 88 % (meranou podľa AM1.5 300 – 2 500 nm), odolnosťou voči teplu až do 250 oC (meranou podľa normy EN 12150), odolnosťou voči tepelným šokom Δ 150 K (meranou podľa normy EN 12150) a pevnosťou 90 N/mm2 alebo viac (meranou podľa normy EN 1288-3) s pôvodom v ČĽR (ďalej len „dotknutý výrobok“), ktorý je v súčasnosti zaradený pod číselný znak KN ex 7007 19 80.

               (19)

               Z prešetrovania vyplynulo, že dotknutý výrobok, výrobok vyrábaný a predávaný na domácom trhu v ČĽR, výrobok vyrábaný a predávaný na domácom trhu v Turecku, ktoré slúžilo ako analogická krajina v pôvodnom prešetrovaní, a výrobok vyrábaný a predávaný v Únii výrobným odvetvím Únie majú rovnaké základné fyzikálne, chemické a technické vlastnosti, ako aj rovnaké základné použitia. Preto sa pokladajú za podobné výrobky v zmysle článku 1 ods. 4 základného nariadenia.

         C.   ZISTENIA

               (20)

               Opätovné absorpčné prešetrovanie podľa článku 12 základného nariadenia má za cieľ stanoviť, či od uloženia pôvodných opatrení vývozné ceny klesli, neklesli, alebo či nastal nedostatočný pohyb v cenách ďalšieho predaja alebo následných predajných cenách solárneho skla v Únii pochádzajúceho z ČĽR. Ak sa usúdi, že došlo k absorpcii, malo by sa vypočítať nové dumpingové rozpätie.

         1.   Zníženie vývozných cien

               (21)

               Vývoz dotknutého výrobku sa v OAP realizoval priamo neprepojeným zákazníkom v EÚ.

               (22)

               Komisia porovnala pre obe skupiny vo vzorke ceny typov výrobkov predávaných v OAP s tými istými typmi výrobkov predanými v OPP a vypočítala váženú priemernú mieru absorpcie pre obe skupiny.

               (23)

               Počas pôvodného prešetrovania spoločnosti zaradené do vzorky prevažne vyvážali solárne sklo bez povrchovej úpravy spolu s malými množstvami skla s povrchovou úpravou. Počas pôvodného prešetrovania priemerný príplatok v predajných cenách za sklo s povrchovou úpravou predstavoval 20 % oproti sklu bez povrchovej úpravy. Odvtedy však odvetvie solárnych panelov na celom svete postupne prešlo od používania solárneho skla bez povrchovej úpravy na solárne sklo s povrchovou úpravou, keďže takéto sklo je účinnejšie. V súčasnosti sa solárne sklo s povrchovou úpravou stalo štandardom a solárne sklo bez povrchovej úpravy sa používa hlavne pre zariadenia v prostredí s nepriaznivými a drsnými poveternostnými podmienkami. Tento vývoj sa odzrkadľuje aj vo vývoznom správaní vyvážajúcich výrobcov zaradených do vzorky, ktorých vývoz sa diametrálne zmenil a prešiel zo solárneho skla bez povrchovej úpravy na solárne sklo s povrchovou úpravou.

               (24)

               Z porovnania vývozných cien počas obdobia prešetrovania (OP) s OAP vyplýva, že vývozné ceny dotknutého výrobku vyvezeného v OAP v prípade Flat Group klesli v priemere o 17,6 % a v prípade Xinyi Group v priemere o 30,4 %. Preto existenciu absorpcie možno konštatovať v prípade obidvoch skupín spoločností.

               (25)

               V súlade s článkom 12 ods. 2 základného nariadenia dovozcovia, používatelia a vývozcovia dostali možnosť predložiť dôkazy, ktorými by odôvodnili zníženie vývozných cien a nedostatok pohybu v cenách ďalšieho predaja v Únii po uložení opatrení z iných dôvodov, ako je absorpcia antidumpingového cla.

               (26)

               Jeden vyvážajúci výrobca vyjadril tvrdenie, na ktorom zotrval aj po zverejnení, že pokles vývozných cien nebol spôsobený absorpciou, ale dospelo sa k nemu vďaka efektívnym výrobným metódam, úsporám z rozsahu a konkurenčnejšiemu prostrediu pre dotknutý výrobok. V dôsledku toho sa výrobné náklady, ako aj vývozné ceny znížili.

               (27)

               Komisia toto tvrdenie odmietla. Toto tvrdenie sa vzťahuje na výrobné náklady a môže sa zohľadniť iba v súvislosti s prehodnotením normálnej hodnoty. Podľa článku 12 ods. 5 základného nariadenia sa však údajné zmeny normálnej hodnoty zohľadnia iba vtedy, ak sa Komisii poskytnú úplné informácie o revidovaných normálnych hodnotách. Toto nebol ten prípad, keďže žiadna zo skupín spoločností zaradených do vzorky nepožiadala o prehodnotenie normálnych hodnôt, ako sa stanovuje v článku 12 ods. 5 základného nariadenia a ako sa uvádza v bode 5.1.1 písm. a) oznámenia o opätovnom otvorení prešetrovania. Preto sa výrobné náklady počas OAP neoverovali a rozsah prešetrovania zostáva obmedzený na preskúmanie vývozných cien. Akékoľvek tvrdenia týkajúce sa údajných zmien vo výrobných nákladoch a/alebo normálnej hodnoty možno riešiť len v rámci predbežného preskúmania podľa článku 11 ods. 3 základného nariadenia.

               (28)

               Po zverejnení jeden vyvážajúci výrobca tvrdil, že jeho vývozné ceny neklesli alebo aspoň nie v rovnakom rozsahu ako vývozné ceny spoločností zaradených do vzorky. Ďalej argumentoval, že zdanlivé zníženie vývozných cien príslušných dvoch čínskych vývozcov zaradených do vzorky a výpočet ich dumpingového rozpätia a rozpätia ujmy nemôže tvoriť základ prehodnotenia jeho vlastného nového antidumpingového cla. Preto požiadal o individuálne preskúmanie v súlade s článkom 12 ods. 2 a článkom 17 ods. 3 základného nariadenia.

               (29)

               Komisia túto požiadavku zamietla. Tento vyvážajúci výrobca nespolupracoval pri tomto prešetrovaní a neposkytol potrebné informácie v rámci lehôt stanovených v oznámení o začatí konania. Podľa článku 12 ods. 4 základného nariadenia sa opätovné zisťovanie vykonáva urýchlene a spravidla sa ukončí do šiestich mesiacov od dátumu jeho začatia. V každom prípade sa takéto opätovné zisťovanie vždy ukončí do deviatich mesiacov od jeho začatia. Individuálne preskúmanie, ktoré sa požadovalo až v neskorom štádiu konania po zverejnení, by tak zabránilo ukončeniu prešetrovania v primeranej lehote.

               (30)

               Jeden dovozca/používateľ tvrdil, že pre odvetvie solárneho skla v EÚ neboli dodávky najmä vysokokvalitného solárneho skla postačujúce na to, aby nasýtili dopyt odvetvia slnečných modulov EÚ, a preto vyjadril nesúhlas s uložením dodatočných opatrení. Ďalej tvrdil, že dodatočné antidumpingové opatrenia by viedli k presunu výroby slnečných modulov mimo EÚ.

               (31)

               Komisia obidve tvrdenia zamietla. Po prvé tieto tvrdenia by boli predmetom testovania záujmu Únie, ktorý nie je analyzovaný v rámci absorpčného prešetrovania. Po druhé podľa vyplneného dotazníka bol príslušný používateľ schopný pokryť v OAP 100 % svojich dodávok solárneho skla výrobcami solárneho skla z EÚ a tretích krajín. Toto tvrdenie nebolo teda dostatočne podložené. To isté platí pre tvrdenie, že zavedenie dodatočných opatrení by nútilo výrobcov slnečných modulov z EÚ, aby zadávali subdodávateľské objednávky mimo EÚ. Tento scenár sa zdá nepravdepodobný. Ako bolo stanovené v pôvodnom prešetrovaní, podiel solárneho skla na celkových výrobných nákladoch na slnečné moduly je obmedzený, t. j. predstavuje 6 % až 8 %. Zintenzívnenie opatrení bude mať preto len obmedzený vplyv na celkové náklady na solárne moduly, a to rádovo 2 % až 3 %.

         2.   Dumping

               (32)

               Po zistení absorpcie v prípade obidvoch skupín spoločností boli dumpingové rozpätia prepočítané.

         2.1.   Vývozné ceny

               (33)

               Všetok predaj vyvážajúcich výrobcov zaradených do vzorky sa uskutočnil neprepojeným zákazníkom v Únii. Preto boli vývozné ceny založené na cenách skutočne zaplatených alebo obvykle platených za dotknutý výrobok v súlade s článkom 2 ods. 8 základného nariadenia.

         2.2.   Porovnanie

               (34)

               Komisia porovnala normálnu hodnotu stanovenú pri pôvodnom prešetrovaní a vývoznú cenu na základe cien zo závodu. Dumpingové rozpätia sa stanovili porovnaním individuálnych cien zo závodu účtovaných vývozcami zaradenými do vzorky s domácimi predajnými cenami výrobcu z analogickej krajiny, prípadne s vytvorenou normálnou hodnotou.

               (35)

               Na účely zabezpečenia spravodlivého porovnania normálnej hodnoty a vývoznej ceny sa vykonali náležité úpravy s cieľom zohľadniť rozdiely, ktoré ovplyvňujú ceny a ich porovnateľnosť v súlade s článkom 2 ods. 10 základného nariadenia.

               (36)

               Na tomto základe sa vykonali úpravy nákladov na dopravu, námornú prepravu a poistenie, manipuláciu, nakladanie a úpravy vedľajších nákladov, vývozného cla a provízií vo všetkých prípadoch, v ktorých sa preukázal ich vplyv na porovnateľnosť cien.

         2.3.   Dumpingové rozpätie

               (37)

               Podľa článku 2 ods. 11 a 12 základného nariadenia sa dumpingové rozpätia pre vyvážajúcich výrobcov zaradených do vzorky stanovili na základe porovnania váženej priemernej vytvorenej normálnej hodnoty každého druhu podobného výrobku stanovenej v Turecku počas OPP s váženou priemernou vývoznou cenou každej spoločnosti pre zodpovedajúci druh dotknutého výrobku počas OAP a vyjadrili sa ako percentuálny podiel ceny CIF na hranici Únie, clo nezaplatené.

               (38)

               Následne sa dumpingové rozpätie pre Xinyi Group zvýšil z 83,1 % v OPP na 122,2 % v OAP a pre Flat Group z 90,1 % na 122,4 %.

         3.   Úroveň odstránenia ujmy

               (39)

               V súlade s pravidlom nižšieho cla podľa článku 9 ods. 4 základného nariadenia a preto, že pôvodné opatrenia boli založené na úrovni odstránenia ujmy, sa rozpätia ujmy prepočítali.

               (40)

               Úroveň odstránenia ujmy bola určená na základe porovnania váženej priemernej dovoznej ceny spolupracujúcich vyvážajúcich výrobcov zaradených do vzorky počas OAP s váženou priemernou cenou nespôsobujúcou ujmu podobného výrobku predávaného výrobcami z Únie zaradenými do vzorky na trhu Únie počas OPP. Prípadný rozdiel vyplývajúci z tohto porovnania sa potom vyjadril ako percento váženej priemernej dovoznej hodnoty CIF.

               (41)

               Po zverejnení jeden vyvážajúci výrobca spochybnil presnosť metódy použitej Komisiou. Pre ilustráciu tvrdil, že hoci by vývozné ceny zostali rovnaké v OAP v porovnaní s cenami počas OPP, úroveň odstránenia ujmy by sa zvýšila.

               (42)

               Komisia toto tvrdenie odmietla. Vyvážajúci výrobca potvrdil, že jeho vývozné ceny klesli počas OAP. Preto bolo možné stanoviť absorpciu s tým dôsledkom, že rozpätia dumpingu a ujmy sa museli prepočítať.

               (43)

               Na tomto základe sa rozpätie ujmy pre Xinyi Group zvýšilo z 39,3 % na 107,00 % a pre Flat Group zo 42,1 % na 112,5 %.

         D.   ZÁVER

               (44)

               Na základe uvedených skutočností a úvah Komisia dospela k záveru, že v prípade vyvážajúcich výrobcov zaradených do vzorky došlo k absorpcii platného antidumpingového cla. Preto by sa antidumpingové opatrenia uložené na dovoz solárneho skla s pôvodom v ČĽR mali v súlade s článkom 12 ods. 3 základného nariadenia zmeniť.

      Nová úroveň opatrenia

               (45)

               V súlade s pravidlom nižšieho cla stanoveným v článku 9 ods. 4 základného nariadenia Komisia porovnala najskôr rozpätia ujmy a dumpingové rozpätia. Výška ciel by mala byť stanovená na úrovni rozpätí ujmy. Avšak v súlade s poslednou vetou článku 12 ods. 3 základného nariadenia nová výška uloženého antidumpingového cla nepresiahne dvojnásobok výšky pôvodne uloženého cla.

               (46)

               Keďže antisubvenčné prešetrovanie zostáva nedotknuté súčasným prešetrovaním, vyrovnávacie clo sa musí odpočítať s cieľom určiť nové antidumpingové clo.

               (47)

               Nové antidumpingové clo pre Flat Group je teda 71,4 % (t. j. dvojnásobok v súčasnosti uplatniteľného rozpätia ujmy vo výške 42,1 % mínus 12,8 % vyrovnávacie clo) a pre Xinyi Group je 75,4 % (t. j. dvojnásobok v súčasnosti uplatniteľného rozpätia ujmy vo výške 39,3 % mínus 3,2 % vyrovnávacie clo).

               (48)

               Vzhľadom na vysokú mieru spolupráce čínskych vyvážajúcich výrobcov bolo clo pre „všetky ostatné spoločnosti“ stanovené na úrovni najvyššieho cla, ktoré sa uloží spoločnostiam, ktoré boli zaradené do vzorky alebo spolupracovali pri prešetrovaní. Clo pre „všetky ostatné spoločnosti“ bude platiť pre uvedené spoločnosti, ktoré pri prešetrovaní nespolupracovali, s výnimkou spoločností, ktoré spolupracovali v pôvodnom prešetrovaní a platí pre ne ich individuálne clo. Ich nové antidumpingové clo je stanovené na dvojnásobok ich súčasne platných rozpätí ujmy po odpočítaní uplatniteľného vyrovnávacieho cla.

               (49)

               V prípade spolupracujúcich spoločností a spoločností nezaradených do vzorky uvedených v tabuľke nižšie sa dumpingové rozpätia a rozpätia ujmy vypočítali ako vážený priemer spoločností zaradených do vzorky. Na účely stanovenia nového antidumpingového cla sa ako limit stanovil dvojnásobok v súčasnosti uplatniteľného rozpätia ujmy, od ktorého sa odpočítalo uplatniteľné vyrovnávacie clo.

               (50)

               Jeden nespolupracujúci vyvážajúci výrobca, ktorý spolupracoval pri pôvodnom prešetrovaní, tvrdil, že neexistuje dostatočný právny základ na zvýšenie jeho existujúceho antidumpingového cla, respektíve že právny základ na uloženie nárastu antidumpingových ciel v takej výške, ako navrhla Komisia, je nepostačujúci.

               (51)

               Komisia toto tvrdenie odmietla. Právnym základom zmeny platných opatrení je článok 12 ods. 3 základného nariadenia, podľa ktorého výška uloženého antidumpingového cla nepresiahne dvojnásobok výšky pôvodne uloženého cla. Tento výrobca nespolupracoval pri tomto prešetrovaní, a preto malo za normálnych okolností pre neho platiť zostatkové clo. Podľa článku 12 ods. 3 základného nariadenia, ako je uvedené v odôvodnení 48, však jeho nové antidumpingové clo je stanovené na dvojnásobok jeho v súčasnosti platného rozpätia ujmy po odpočítaní uplatniteľného vyrovnávacieho cla.

               (52)

               Revidovaná sadzba uplatniteľného antidumpingového cla na čistú frankocenu na hranici Únie pred preclením bude takáto:

                           Spoločnosť

                           Nové dumpingové rozpätie

                           Nové rozpätie ujmy

                           Strop v zmysle článku 12 ods. 3 základného nariadenia (pozri odôvodnenie 45)

                           Vyrovnávacie clo
                           (nezmenené)

                           Revidované konečné antidumpingové clo

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida Safety Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Avic Sanxin Sol-Glass Co. Ltd and Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Všetky ostatné spoločnosti

                           122,4 %

                           112,5 %

                           84,2 %

                           17,1 %

                           67,1 %

               (53)

               Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 nariadenia (ES) č. 1225/2009,

         PRIJALA TOTO NARIADENIE:
   Článok 1
   Článok 1 ods. 2 vykonávacieho nariadenia (EÚ) č. 470/2014 zmeneného vykonávacím nariadením (EÚ) 2015/588 sa nahrádza takto:

      „2.   Sadzba konečného antidumpingového cla uplatniteľná na čistú frankocenu na hranici Únie pred preclením vzťahujúca sa na výrobky opísané v odseku 1, vyrábané spoločnosťami uvedenými nižšie, je takáto:

                  Spoločnosť

                  Konečné antidumpingové clo

                  Doplnkový kód TARIC

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                  Avic Sanxin Sol-Glass Co. Ltd and Avic (Hainan) Special Glass Material Co., Ltd

                  60,6 %

                  B949

                  Wuxi Haida Safety Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Všetky ostatné spoločnosti

                  67,1 %

                  B999“

   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 13. augusta 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 22.12.2009, s. 51.

      (2)  Vykonávacie nariadenie Komisie (EÚ) č. 470/2014 z 13. mája 2014, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz solárneho skla s pôvodom v Čínskej ľudovej republike (Ú. v. EÚ L 142, 14.5.2014, s. 1).

      (3)  Vykonávacie nariadenie Komisie (EÚ) 2015/588 zo 14. apríla 2015, ktorým sa mení vykonávacie nariadenie (EÚ) č. 470/2014, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz solárneho skla s pôvodom v Čínskej ľudovej republike (Ú. v. EÚ L 98, 15.4.2015, s. 6).

      (4)  Vykonávacie nariadenie Komisie (EÚ) č. 471/2014 z 13. mája 2014, ktorým sa ukladajú konečné vyrovnávacie clá na dovoz solárneho skla z Čínskej ľudovej republiky (Ú. v. EÚ L 142, 14.5.2014, s. 23).

      (5)  Ú. v. EÚ C 457, 19.12.2014, s. 9.


title: Vykonávacie nariadenie Komisie (EÚ) 2015/265 z  18. februára 2015 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               19.2.2015

               SK

               Úradný vestník Európskej únie

               L 45/13

         VYKONÁVACIE NARIADENIE KOMISIE (EÚ) 2015/265
   z 18. februára 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. februára 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 841/2012 z  18. septembra 2012 o povolení Lactobacillus plantarum (NCIMB 41028) a  Lactobacillus plantarum (NCIMB 30148) ako kŕmnych doplnkových látok pre všetky druhy zvierat  Text s významom pre EHP

text:
               19.9.2012

               SK

               Úradný vestník Európskej únie

               L 252/17

         VYKONÁVACIE NARIADENIE KOMISIE (EÚ) č. 841/2012
   z 18. septembra 2012
   o povolení Lactobacillus plantarum (NCIMB 41028) a Lactobacillus plantarum (NCIMB 30148) ako kŕmnych doplnkových látok pre všetky druhy zvierat
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje schvaľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. Článok 10 ods. 7 nariadenia (ES) č. 1831/2003 v spojení s jeho článkom 10 ods. 1 až 4 obsahuje konkrétne ustanovenia týkajúce sa hodnotenia výrobkov používaných v Únii ako doplnkové látky do siláže, ktorému výrobky podliehajú odo dňa, keď sa nariadenie stalo uplatniteľným.

               (2)

               V súlade s článkom 10 ods. 1 písm. b) a s článkom 7 nariadenia (ES) č. 1831/2003 boli mikroorganizmy Lactobacillus plantarum (NCIMB 41028) a Lactobacillus plantarum (NCIMB 30148) zapísané do registra kŕmnych doplnkových látok Spoločenstva ako existujúce výrobky patriace do funkčnej skupiny doplnkových látok do siláže pre všetky druhy zvierat.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 sa predložili žiadosti o povolenie mikroorganizmov Lactobacillus plantarum (NCIMB 41028) a Lactobacillus plantarum (NCIMB 30148) ako kŕmnych doplnkových látok pre všetky druhy zvierat, ktoré sa majú zaradiť do kategórie „technologické doplnkové látky“ a do funkčnej skupiny „doplnkové látky do siláže“. K týmto žiadostiam boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.

               (4)

               Žiadosti sa týkajú povolenia mikroorganizmov Lactobacillus plantarum (NCIMB 41028) a Lactobacillus plantarum (NCIMB 30148) ako kŕmnych doplnkových látok pre všetky druhy zvierat, ktoré sa majú zaradiť do kategórie doplnkových látok „technologické doplnkové látky“.

               (5)

               Európsky úrad pre bezpečnosť potravín (ďalej len „úrad“) vo svojom stanovisku z 13. decembra 2011 (2) dospel k záveru, že mikroorganizmy Lactobacillus plantarum (NCIMB 41028) a Lactobacillus plantarum (NCIMB 30148) nemajú pri navrhovaných podmienkach použitia škodlivý účinok na zdravie zvierat, zdravie spotrebiteľov ani na životné prostredie a že tieto mikroorganizmy majú potenciál zlepšiť produkciu siláže zo všetkých objemových krmív prostredníctvom zvýšenia konzervácie sušiny a zníženia straty bielkovín. Úrad tiež overil správu o metóde analýzy týchto kŕmnych doplnkových látok v krmive, ktorú predložilo referenčné laboratórium zriadené nariadením (ES) č. 1831/2003.

               (6)

               Z posúdenia mikroorganizmov Lactobacillus plantarum (NCIMB 41028) a Lactobacillus plantarum (NCIMB 30148) vyplýva, že podmienky na udelenie povolenia uvedené v článku 5 nariadenia (ES) č. 1831/2003 sú splnené. Preto by sa používanie týchto mikroorganizmov malo povoliť tak, ako sa uvádza v prílohách k tomuto nariadeniu.

               (7)

               Keďže sa zavádzajú úpravy podmienok povolenia mikroorganizmov Lactobacillus plantarum (NCIMB 41028) a Lactobacillus plantarum (NCIMB 30148) a nevznikajú pritom žiadne okamžité účinky na bezpečnosť, malo by sa umožniť určité prechodné obdobie pred nadobudnutím platnosti povolenia, aby sa zainteresované strany mohli pripraviť na splnenie nových požiadaviek vyplývajúcich z povolenia. Okrem toho je vhodné povoliť prechodné obdobie na spotrebovanie existujúcich zásob týchto mikroorganizmov a krmiva s ich obsahom.

               (8)

               Pre prevádzkovateľov je neprimerane zložité prispôsobovať opakovane a z jedného dňa na druhý označenia krmív obsahujúcich rozličné doplnkové látky postupne povoľované v súlade s postupom stanoveným v článku 10 ods. 2 nariadenia (ES) č. 1831/2003 a pre ktoré je potrebné dodržiavať nové pravidlá označovania. Je preto vhodné znížiť administratívne zaťaženie prevádzkovateľov poskytnutím časového obdobia na plynulú úpravu označovania.

               (9)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Mikroorganizmus uvedený v prílohe I, ktorý patrí do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Mikroorganizmus uvedený v prílohe II, ktorý patrí do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 3
   Požiadavky na označovanie
   Krmivo obsahujúce mikroorganizmy uvedené v článku 1 a 2 sa označuje v súlade s týmto nariadením najneskôr 19. mája 2013.
   Krmivo obsahujúce mikroorganizmy uvedené v článku 1 a 2, ktoré bolo označené v súlade s predchádzajúcimi podmienkami povoľovania pred 19. májom 2013, možno aj naďalej uvádzať na trh až do spotrebovania zásob.
   Článok 4
   Prechodné opatrenia
   Zásoby mikroorganizmov uvedených v článku 1 a 2 a krmiva, ktoré ich obsahuje, existujúce ku dňu nadobudnutia účinnosti tohto nariadenia možno aj naďalej uvádzať na trh a používať za predchádzajúcich podmienok povoľovania až do ich spotrebovania.
   Článok 5
   Toto nariadenie nadobúda účinnosť 19. novembra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. septembra 2012

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  EFSA Journal (Vestník EFSA) 2012; 10(1):2529.

      PRÍLOHA I

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  CFU/kg čerstvého materiálu

                     Kategória technologických doplnkových látok. Funkčná skupina: doplnkové látky do siláže

                  1k20713

                  —

                     Lactobacillus plantarum

                  (NCIMB 41028)

                                 Zloženie doplnkovej látky

                              Prípravok z Lactobacillus plantarum NCIMB 41028 obsahujúci najmenej 7 × 1010 CFU/g doplnkovej látky

                                 Charakteristika účinnej látky

                                 Lactobacillus plantarum NCIMB 41028

                                 Analytická metóda
                                  (1)

                                          Meranie v kŕmnej doplnkovej látke: metóda platňového nanášania (EN 15787)

                                          Identifikácia: pulzná gélová elektroforéza (Pulsed Field Gel Electrophoresis – PFGE)

                  Všetky druhy zvierat

                  —

                  —

                  —

                              1.

                              V návode na použitie doplnkovej látky a premixu je potrebné uviesť teplotu pri skladovaní a dobu skladovateľnosti.

                              2.

                              Minimálna dávka doplnkovej látky, ak sa nepoužíva v kombinácii s inými mikroorganizmami ako doplnkovými látkami do siláže: 1 × 109 CFU/kg čerstvého materiálu.

                              3.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  19. novembra 2022

         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.

      PRÍLOHA II

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  CFU/kg čerstvého materiálu

                     Kategória technologických doplnkových látok. Funkčná skupina: doplnkové látky do siláže

                  1k20714

                  —

                     Lactobacillus plantarum

                  (NCIMB 30148)

                                 Zloženie doplnkovej látky

                              Prípravok z Lactobacillus plantarum NCIMB 30148 obsahujúci najmenej 7 × 1010 CFU/g doplnkovej látky

                                 Charakteristika účinnej látky

                                 Lactobacillus plantarum NCIMB 30148

                                 Analytická metóda
                                  (1)

                                          Meranie v kŕmnej doplnkovej látke: metóda platňového nanášania (EN 15787)

                                          Identifikácia: pulzná gélová elektroforéza (Pulsed Field Gel Electrophoresis – PFGE)

                  všetky druhy zvierat

                  —

                  —

                  —

                              1.

                              V návode na použitie doplnkovej látky a premixu je potrebné uviesť teplotu pri skladovaní a dobu skladovateľnosti.

                              2.

                              Minimálna dávka doplnkovej látky, ak sa nepoužíva v kombinácii s inými mikroorganizmami ako doplnkovými látkami do siláže: 1 × 109 CFU/kg čerstvého materiálu.

                              3.

                              Na účely bezpečnosti: pri manipulácii sa odporúča použitie ochrannej dýchacej masky a rukavíc.

                  19. novembra 2022

         (1)  Podrobné informácie o analytických metódach sú k dispozícii na tejto internetovej stránke referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.


title: Vykonávacie nariadenie Komisie (EÚ) 2015/2032 z 13. novembra 2015, ktorým sa mení vykonávacie nariadenie (EÚ) 2015/1089, pokiaľ ide o rozpočtové stropy na rok 2015 uplatniteľné na určité režimy priamej podpory pre Spojené kráľovstvo

text:
               14.11.2015

               SK

               Úradný vestník Európskej únie

               L 298/6

         VYKONÁVACIE NARIADENIE KOMISIE (EÚ) 2015/2032
   z 13. novembra 2015,
   ktorým sa mení vykonávacie nariadenie (EÚ) 2015/1089, pokiaľ ide o rozpočtové stropy na rok 2015 uplatniteľné na určité režimy priamej podpory pre Spojené kráľovstvo
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (1), a najmä na jeho článok 22 ods. 1, článok 42 ods. 2 a článok 51 ods. 4,
   keďže:

               (1)

               vykonávacím nariadením Komisie (EÚ) č. 2015/1089 (2) sa na rok 2015 stanovili ročné vnútroštátne stropy pre príslušné opatrenia týkajúce sa priamych platieb.

               (2)

               V Spojenom kráľovstve boli právne predpisy na vykonávanie pravidiel Únie týkajúcich sa priamych platieb vo Walese zrušené rozhodnutím vnútroštátneho súdu. V dôsledku toho prijalo Spojené kráľovstvo nové rozhodnutia o vykonávaní priamych platieb vo Walese a oznámilo ich Komisii. Povinnosť zabezpečiť, aby dané nové rozhodnutia boli v súlade s uplatniteľným právnym rámcom a všeobecnými zásadami práva EÚ, síce pripadá Spojenému kráľovstvu, no je vhodné dané nové rozhodnutia zohľadniť. Konkrétne to znamená, že vzhľadom na to, že tieto nové rozhodnutia majú vplyv na výpočet ročných vnútroštátnych stropov na rok 2015 pre režim základných platieb a platieb pre mladých poľnohospodárov v Spojenom kráľovstve, je vhodné zmeniť tieto stropy zodpovedajúcim spôsobom. Okrem toho je na základe daných rozhodnutí vhodné stanoviť pre Spojené kráľovstvo strop pre redistributívnu platbu na rok 2015.

               (3)

               Vykonávacie nariadenie (EÚ) č. 2015/1089 by sa preto malo zodpovedajúcim spôsobom zmeniť.

               (4)

               Pokiaľ ide o rok 2015, uplatňovanie režimov priamej podpory podľa nariadenia (EÚ) č. 1307/2013 sa začalo 1. januára 2015. V záujme konzistentnosti medzi uplatniteľnosťou daného nariadenia na rok nároku 2015 a uplatniteľnosťou príslušných rozpočtových stropov by sa toto nariadenie malo uplatňovať od toho istého dátumu.

               (5)

               Opatrenia stanovené v tomto nariadení sú v súlade so stanoviskom Výboru pre priame platby,

         PRIJALA TOTO NARIADENIE:
   Článok 1
   Zmena vykonávacieho nariadenia Komisie (EÚ) 2015/1089
   Príloha k vykonávaciemu nariadeniu (EÚ) 2015/1089 sa mení v súlade s prílohou k tomuto nariadeniu.
   Článok 2
   Nadobudnutie účinnosti a uplatňovanie
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. novembra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 608.

      (2)  Vykonávacie nariadenie Komisie (EÚ) 2015/1089 zo 6. júla 2015, ktorým sa stanovujú rozpočtové stropy na rok 2015 uplatniteľné na určité režimy priamej podpory ustanovené v nariadení Európskeho parlamentu a Rady (EÚ) č. 1307/2013 a výška podielu na osobitnú odmínovaciu rezervu pre Chorvátsko (Ú. v. EÚ L 176, 6.7.2015, s. 29).

      PRÍLOHA
      Príloha k vykonávaciemu nariadeniu (EÚ) 2015/1089 sa mení takto:

                  1.

                  V bode I sa údaje týkajúce sa Spojeného kráľovstva nahrádzajú takto:

                              „Spojené kráľovstvo

                              2 100 795“

                  2.

                  V bode III sa dopĺňa sa tento údaj pre Spojené kráľovstvo:

                              „Spojené kráľovstvo

                              16 134“

                  3.

                  V bode VI sa údaje týkajúce sa Spojeného kráľovstva nahrádzajú takto:

                              „Spojené kráľovstvo

                              51 798“


title: Vykonávacie nariadenie Komisie (EÚ) č. 1079/2014 zo  14. októbra 2014 , ktorým sa na účtovný rok EPZF 2015 stanovujú úrokové sadzby, ktoré sa majú použiť na výpočet nákladov na financovanie intervenčných opatrení v podobe nákupu, skladovania a predaja zásob

text:
               15.10.2014

               SK

               Úradný vestník Európskej únie

               L 297/7

         VYKONÁVACIE NARIADENIE KOMISIE (EÚ) č. 1079/2014
   zo 14. októbra 2014,
   ktorým sa na účtovný rok EPZF 2015 stanovujú úrokové sadzby, ktoré sa majú použiť na výpočet nákladov na financovanie intervenčných opatrení v podobe nákupu, skladovania a predaja zásob
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky, ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 20 ods. 1 a 4,
   po porade s Výborom pre poľnohospodárske fondy,
   keďže:

               (1)

               V článku 3 ods. 1 písm. a) delegovaného nariadenia Komisie (EÚ) č. 906/2014 (2) sa stanovuje, že výdavky súvisiace s finančnými nákladmi, ktoré vznikajú členským štátom pri uvoľnení zdrojov na nákup produktov, sa majú určiť v súlade s pravidlami stanovenými v prílohe I k uvedenému nariadeniu.

               (2)

               Podľa bodu I.1 prílohy I k delegovanému nariadeniu (EÚ) č. 906/2014 sa predmetné finančné náklady vypočítajú na základe jednotnej úrokovej sadzby pre Úniu, ktorú stanovuje Komisia na začiatku každého účtovného obdobia. Táto úroková sadzba zodpovedá priemeru trojmesačných a dvanásťmesačných forwardových sadzieb Euribor zaznamenaných počas šiestich mesiacov pred oznámením členských štátov podľa bodu I.2 prvého pododseku uvedenej prílohy s určením príslušnej tretinovej a dvojtretinovej váhy.

               (3)

               Okrem toho v súlade bodom I.2 druhým odsekom prílohy I k delegovanému nariadeniu (EÚ) č. 906/2014 v prípade, že členský štát nezašle oznámenie v podobe formulára do termínu, ako sa uvádza v prvom odseku uvedeného bodu, považuje sa za úrokovú sadzbu využívanú členským štátom 0 % sadzba. Ak členský štát vyhlási, že neznášal žiadne úrokové náklady, pretože nemal počas referenčného obdobia vo verejných skladoch poľnohospodárske produkty, Komisia stanoví úrokovú sadzbu v súlade s tretím odsekom uvedeného bodu.

               (4)

               V súlade s bodom I.3 prílohy I k delegovanému nariadeniu (EÚ) č. 906/2014 sa úroková sadzba určená na základe bodu I.2 uvedenej prílohy porovná s jednotnou úrokovou sadzbou stanovenou na základe bodu I.1 uvedenej prílohy. Na každý členský štát sa uplatňuje nižšia z týchto dvoch úrokových sadzieb.

               (5)

               Vzhľadom na to, že počas šesťmesačného referenčného obdobia od marca do augusta 2014 vo verejných skladoch poľnohospodárske produkty neboli, od členských štátov sa nevyžadovalo, aby podávali oznámenia podľa bodu I.2 prvého odseku prílohy I k delegovanému nariadeniu (EÚ) č. 906/2014.

               (6)

               Úrokové sadzby na účtovné obdobie EPZF 2015 by sa mali stanoviť so zreteľom na jednotlivé uvedené faktory,

         PRIJALA TOTO NARIADENIE:
   Článok 1
   Na výdavky súvisiace s finančnými nákladmi, ktoré vznikajú členským štátom pri uvoľnení zdrojov na nákup produktov a ktoré sa majú vynaložiť v účtovnom období Európskeho poľnohospodárskeho záručného fondu (EPZF) 2015, úrokové sadzby stanovené v prílohe I k delegovanému nariadeniu (EÚ) č. 906/2014 v súlade s článkom 3 ods. 1 písm. a) uvedeného nariadenia zodpovedajú jednotnej úrokovej sadzbe vo výške 0,4 %.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. októbra 2014.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. októbra 2014

            Za Komisiu

            predseda

         José Manuel BARROSO

      (1)  Ú. v. EÚ L 347, 20.12.2013, s. 549.

      (2)  Delegované nariadenie Komisie (EÚ) č. 906/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o výdavky na verejnú intervenciu (Ú. v. EÚ L 255, 28.8.2014, s. 1).